’n Onlangse gesprek met ’n weduwee het my hart geraak. Sy het vertel dat sy op haar man, wat in ’n motorongeluk gesterf het, se begrafnis iets interessant van hom ontdek het. ’n Onbekende vrou het na haar gestap, haar aan die arm gevat en haar bedank vir wat haar man vir hulle as gesin beteken het. Sy het nie geweet waarvan die vrou praat nie.
Dink vir ’n oomblik: Wie is daar in jou lewe wat swaarkry – emosioneel, finansieel of fisies? ’n Enkelmamma? ’n Weeskind? ’n Familie met ’n kind met spesiale behoeftes? ’n Kollega wat deur ’n egskeiding gaan? Kom ons hou ons oë en ore oop vir die influistering van die Heilige Gees en kom ons wees gehoorsaam. Kom ons leef ons geloof. Wie weet, dalk is ons vandag die antwoord op iemand anders se gebed. Sterkte.
Vader God, baie dankie vir elke goeie gawe wat ek daagliks uit u hand ontvang. Help my asseblief om diegene in nood raak te sien en lei my deur u Heilige Gees om te weet wat ek kan doen om ’n las te verlig. Ek vra dit in die Naam van Jesus Christus. Amen.